google/wiki40b huggingface dataset:
Vareopptelling

Vareopptelling er en detaljert opptelling av et varelager i forbindelse med et regnskapsoppgjør. Etter regnskapsloven av 13. mai 1977 er utarbeiding av lister over varelager obligatorisk i forbindelse med årsoppgjør.
Varetellingen foretaes ofte i romjulen eller de første dagene i nyåret. Dersom lageret skal telles ut i januar er det en forutsetning at selskapet har kontroll på alle kjøp og salg etter 1. januar slik at lageret kan justeres tilsvarende. Varer som er solgt etter 1. januar tilhører lageret pr 31. desember og motsatt varer som har kommet etter 1. januar var ikke på lager pr 31. desember og skal følgelig ikke inkluderes i lagertellingen.

Varetellingen gjennomføres for å skille mellom varekjøp og varekostnad. Varekjøpet er en utgift mens varekostnaden er en periodisert utgift som kan sammenstilles med salget og gir et korrekt bilde av selskapets økonomiske stilling. En kostnad er med andre ord en periodisert utgift. Et uttrykk som blir benyttet er: solgte varers inntakskost. Dvs. innkjøpsprisen på akkurat de varer som er solgt i perioden 01.01 til 31.12 i år x.
Varekostnaden blir beregnet slik:

  Lager 1. januar
+ Kjøp gjennom året
– Lager 31. desember
= Varekostnad
Alle bedrifter med varelager er helt avhengig av å telle varelageret for å få regnskapet korrekt. I moderne tid er utviklingen gått i retning av at alle varer blir registrert inn og ut av lager ved hjelp av strekkoder. Med slike systemer vil man til en hver tid vite lagerets størrelse og varetellingen rundt årsskiftet kan være overflødig.
Anekdoteverdi

Anekdoteverdi er en type kulturminneverdi som knytter seg til minnet om bestemte hendelser eller personer. 
Ankdoteverdi knyttes ofte til privatpersoner eller lokalhistoriske hendelser. Anekdoteverdier ivaretas gjerne gjennom jevnt vedlikehold. Fredninger kan i noen tilfeller også være begrunnet i personalhistorie.
Arnulf Øverlands galleri

Arnulf Øverlands galleri ble etablert i 2007 og ligger i Wirum brygge på Innlandet i Kristiansund.
Galleriet viser internasjonal kunst, men hovedvekten ligger på salgsutstillinger med norske malere. Mellom hver utstilling vises det arbeider av, og arbeidsplassen til, Arnulf Øverland (født 1889 i Kristiansund, død 1968 i Oslo).
Sirkulær sektor

Sirkulær sektor er en del av en sirkel delt fra midtpunktet («kakestykke»). En sirkel som er delt opp i åtte deler, består således av åtte sektorer.
Rørvik Idrettslag

Fotball

A-laget i fotball for menn spiller i 2018 i 4. divisjon, etter en tredjeplass i samme divisjon 2012. I 2014 spilte Rørvik sitt A-lag i 3. divisjon fotball for menn 2016 etter å ha vunnet sin avdeling i 4. divisjon fotball for menn 2013.
Dai (Xinzhou)

Dai (kinesisk: 代县; pinyin: Dài Xiàn) er et fylke i Shanxi i Folkerepublikken Kina. Det ligger i byprefekturet Xinzhou.
Befolkningen var på 200 419 innbyggere i 1999.
På grunn av sin stragiske nærhet til Den kinesiske mur hadde byen Daizhou ofte sterke garnisoner.

Kulturminner

Ayuwangpagoden (Ayuwang ta, 阿育王塔) og Bianjinglou (Bianjing lou, 边靖楼) er begge oppført på Folkerepublikken Kinas liste over verneverdig kulturarv.

Samferdsel

Kinas riksvei 108 løper gjennom fylket. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
U

U, u er den tjueførste bokstaven i det latinske alfabetet.
Sent i november

Sent i november (svensk Sent i november) er en roman fra 1970 av den finske forfatteren Tove Jansson; det er den niende og siste av bøkene om Mummitrollet. Boka utkom på norsk i 1971, oversatt av Gunnel Malmström.
Tove Jansson skrev denne boken den samme sommeren som moren Signe Hammarsten-Jansson (1882–1970) døde, og den er preget av at både Mummitrollet og andre innbyggere i Mummidalen må klare livet uten Mummimamma. Jansson har sagt at «Pappan och havet og Sent i november ikke er barnebøker. Men det finnes også barn som liker de bøkene aller best.»

Handling og tema

Handlingen foregår parallelt med den forrige boken, Pappaen og havet. Derfor er ingen av medlemmene i mummifamilien er med i handlingen. Boken har blitt beskrevet som «bipersonenes roman». Boken er uten den frykten for brå katastrofer som ellers preger mummibøkene, her er det lagt vekt på langsom utvikling hos hovedpersonene.
Det er sent på høsten - en årstid Jansson bruker som en metafor for forvandlinger; mørket og lengselen gjør at Filifjonka, Hemulen, Snusmumrikken, Homsen Toft, Mymlen og Onkelsulliken søker seg tilbake Mummidalen. Når de ankommer mummihuset er familien forsvunnet. De bestemmer seg for å flytte inn og vente på familien. De ulike personene representerer ulike former for framtidstanker og mestring av forandringene. Mens de er samlet begynner de å vise omsorg og åpenhet for hverandre. De mister illusjoner og selvbedrag, og får mer respekt for hverandre. Når de bryter opp mot slutten av boken har alle nådd en høyere grad av innsikt.
Micrattacus

Utseende

En nokså liten påfuglspinner. Det er stor forskjell mellom kjønnene. Hannen er mindre, rødbrun med sigdformede forvinger. Forvingen har en litt uregelmessig, sølvgrå flekk, bakvingen en rund, gulaktig øyeflekk. Hunnen er mye større og kraftigere, forvingene er ikke sigdformede, på farge er hun lyst gråaktig uten påfallende tegninger.

Utbredelse

Slekten er utbredt i Sør-Amerika fra Venezuela i nord til Bolivia i sør.
Dronter

Ord og uttrykk

Uttrykket død som en dronte brukes for å betegne at noe er fullstendig og uomtvistelig dødt. Det tilsvarende engelske uttrykket er dead as a dodo.
Rue Saint-Sévérin

Rue Saint-Séverin er en gate som løper parallelt med elven Seinen i det parisiske Latinerkvarteret. Den er full avrestauranter og souvernirbutikker.
En av byens eldste kirker Église Saint-Séverin, ligger midtveis på gaten.

Historie

Rue Saint-Séverin er en av Paris' eldste gater, idet den kan dateres til bydelens tilblivelse tidlig på 1200-tallet. Først gikk den bare mellom rue de la Harpe og rue Saint-Jacques, men ble senere forlenget østover for å slutte ann til Rue Saint-André-des-Arts. Rue Saint-Séverin opptok i seg det som var blitt igjen av den gamle rue du Macon etter at boulevard Saint-Michel ble bygget fra 1867, men fra 1971 fikk denne isolerte vestlige gatestubben nytt navn, Rue Francisque-Gay.
Tidligere navn: Mellom rue de la Harpe og rue Saint-Jacques ble gaten på 1500-tallet kalt rue Colin Pochet.
Fincha vannkraftverk

Fincha vannkraftverk er et vannkraftverk i sideelva Fincha'a til Omo-vassdraget i Etiopia, 200 km vest for Addis Abeba. Installert total vannkrafteffekt er 128 MW. Anlegget stod ferdig i 1973, og er også konstruert for irrigasjon. 
Demningen er 340 meter lang og 20 meter høy. Reservoaret er på 239 km², og oversvømte 100 km² ved oppdemming. 
Det er planlagt å bygge ut ytterligere 100 MW i et anlegg som skal kalles Fincha Amerti Nesse (FAN), med eventuell finansiering og utbygging med kinesisk kapital.
Arrapha

Arrapha (gammelsyrisk: ܐܪܦܗܐ; arabisk: أررابخا ,عرفة‎; tyrkisk: Arafa) var en assyrisk by fra oldtiden  som eksisterte i hva som i dag er byen Kirkuk i Irak. Byen ligger i irakiske Kurdistan i nærheten av elven Khasa, rundt 250 km nord for Bagdad.
Oldtidsbyen ble grunnlagt en gang rundt 2000 f.Kr. og avledet stedets navn fra gammelakkadisk ordet Arabkha som senere endret seg til Arrapha. I 615 f.Kr. da kong Kyaxares av Medea observerte at assyrerne ble okkupert med babylonerne, invaderte han byen og gjorde den til et av de siste festningene i det nyassyriske rike. Byen var fra svært gammel av et etnisk blandet senter bestående av hurrittere, mitanniere, armenere, og er det samme i dag med kurdere, arabiske tyrkere og assyrere (kaldeiske kristne).
I 1948 ble «Arrapha» navnet på boligområdet innenfor byen Kirkuk som ble bygd av North Oil Company som et sted for å huse sine arbeidere.

Historie

Byen ble opprinnelig grunnlagt av Zagros-Taurus-folket, beslektet med hurritterne. Disse var ellers kjent som gutiere av de som bodde på lavlandet i sørlige Mesopotamia. Under dets gamle navn Arraphkha ble byen hovedstaden til kongedømmet Gutium som er nevnt i opptegnelser på kileskrifttavler i tiden rundt 2400 f.Kr.
Det lille hurrittiske kongedømmet Arraphka hvor byen av samme navn (dagens Kirkuk) var hovedstaden, lå langs den sørøstlige kanten av området som var dominert arisk-mitanniske folk. Fra 1500 til 1360 f.Kr. var alle kongene i Assyria underlagt kongedømmet Mittani. Assyrias opprør mot det hurrittiske kongedømmet Mittani førte antagelig til at kongedømmet falt sammen på 1300-tallet f.Kr. og bidro til sist til kongedømmet endelige sammenbrudd.
Byen nådde sin store blomstring på 1000- og 900-tallet f.Kr. under assyrisk styre, men på 500-tallet f.Kr. ble Assyria erobret av sammenslutning av medere, gjenværende hurrittiske stammer, og babylonere. Den nyassyriske kongen Tiglat-Pileser III (ca 740 f.Kr.) flyttet arameiske stammer dit og gjorde Arrapha til en provins, et langt og smalt område som i dag går langs den østlige siden av Tigris og var nøkkelen til assyrisk militær kontroll over Babylonia.
Etter Akamenide-dynastiet hadde regionen underlagt sitt overherredømme, ble Kirkuk i partiske og sassanidiske områder hovedstad for et lokalt kongedømme kalt Beth Garmai (ܒܝܬܓܪܡܝ) på arameisk.
Det har aldri vært gjort arkeologiske undersøkelser av oldtidsbyen Arrapha.
Boksing under Stillehavslekene 2007

Boksing under Stillehavslekene  2007. Boksing var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var trettende gangen som boksing var med på programmet under stillehavslekene. Det ble konkurrert i elleve vektklasser, kun for menn. Samoa ble beste nasjon med seks gullmedaljer foran Ny-Caledonia med tre.
Hisøy kirke

Historikk

Kanskje var det kirke på Hisøy allerede i middelalderen; egen prest nevnes i 1320. 
Hisøy sogn ble opprettet 1847, og i 1871 ble Hisøy eget prestegjeld, utskilt fra Øyestad.
Trondenes prosti

Trondenes prosti er et tjenestedistrikt i Nord-Hålogaland bispedømme i Den norske kirke. Prosten har sete i Trondenes, i praksis vil det si i Harstad.
Yì (konfucianisme)

Yì er et viktig begrep innen konfucianismen. Det betyr rettskaffenhet, og innebærer rettferdig og passende oppførsel. Yì er ett av de to grunnleggende elementene i konfuciansk lære fra opprinnelsen av. Det andre er rén eller jén (menneskelighet, godhet, innlevende velvilje overfor andre).

Filosofene i hundreårene etter Konfucius

Filosofen Xunzi (eller Xun Qing, 313–238 f.Kr.) utviklet en modell der yì (og rén) ble trengt sterkt tilbake til fordel for verdiene fǎ (lov) og lǐ. To av hans disipler, Han Fei og Li Si skulle med dette nye filosofiske paradigmet i bunnen ble de mest fremtredende eksponenter for legalismen som under Qin-dynastiet satte seg fore å utrydde alternative filosofiske retninger inklusive rú (konfucianismen). Av disse grunner ble Xunzi særlig siden etter Tang-dynastiets tid ikke lenger et akseptert synspunkt at Xunzi skulle ha vært en ekte eksponent for konfucianisme.
Den konfucianske filosofen Mengzi (372–289 f.Kr.) lærte at verdiene rén, yì, lǐ og zhī ikke blir innpodet i mennesket utenfra; det besitter allerede deres begynnelse (duān) fra fødselen av.

Neokonfucianismen

Den tidlige neokonfucianeren Zhou Dunyi (1017–73) modifiserte yìs plass i verdisystemet. Han fremmet forståelsen av mennesket som universets høyeste vesen, og at det i seg selv var i besittelse av intelligens og bevissthet til å forstå de universelle prinsipper. De problemer som oppstod på den menneskelige arena kunne, likesom de gamle vise etter Zhous utlegning forklarte det, løses ved rett anvendelse av verdene zhōng (middelveien), chéng (oppriktighet), rén og yì.
Det skulle bli Zhu Xi som utviklet neokonfucianismen i sin mer varige form, og i hans syntese av tidligere nykonfucianere beskriver han de verdier som utgjør de grunnleggende i menneskenaturen:xīao (barnlig pietet), xīn (lojalitet), rén (menneskelighet), yì (rettskaffenhet), lǐ (anbragthet) og zhī (visdom).
Baliesthoides

Levevis

Som de fleste andre trebukker borer larvene i ved.

Utbredelse

Slekten er utbredt i Øst-Afrika (Somalia, Etiopia og Tanzania).
Jason og det gylne skinn

Handling

Handlingen følger sagnhelten Jason, som reiser til verdens ende på jakt etter Det gylne skinn, hvis magiske kraft kan hjelpe ham med å gjenerobre sin fars kongerike fra troneraneren Pelias, som stjal det fram ham for 20 år siden. 
Med om bord på skipet Argo har Jason argonautene, som blant annet består av skipsbyggeren Argos, den luskede Acastus, den kloke Hylas og den sterke Herkules. I tillegg til dette har han en statue av gudinnen Hera, som kan gi ham opp til fem gode råd på reisen.
Underveis forelsker Jason seg i Medea, og havner i store vanskeligheter slik som da han må kjempe mot de to flyvende harpyer, den kjempemessige bronsemannen Talos, de Knusende Klipper, havguden Triton, den syvhodede Hydra og sverdbevæpnede skjeletter. Jason som har bygget Heras hode på masten på båten for å være nær henne, bruker raskt opp de fem gangene hun kan få dem ut av knipen, og da må de også klare seg selv. Fra Olympen følges Jasons bedrifter med spenning av de greske guder, deriblant Zeus, Hera og Hermes.

Om filmen

Jason og det gylne skinn ble godt mottatt av filmanmelderne og har fått hele 95 % på Rotten Tomatoes. Den amerikanske filmkritikeren Leonard Maltin gav den tre av fire stjerner.
Dagsavisen gav den terningkast fem, VG fire og Aftenposten tre. CINERAMA gav den terningkast fem i 2001 og skrev: Aktørene i filmen briljerer ikke med skuespill av topp klasse, men bidrar likevel til å beholde filmens eventyrpreg på en tillitvekkende og til dels humoristisk møte. Om humoren er tilsiktet eller ikke, vites ikke. Todd Armstrong som Jason, og Honor Blackman som guden Hera, er av de som medvirker til å gi filmen status som en klassisk eventyr- og fantasiberetning.
Den gikk på norske kinoer under tittelen «Den store eventyrer», mens NRK sendte den i 1982 under tittelen «Jason og det gylne skinn».
Rune Gokstad

Trivia

I 2007 ble en eldre snutt fra programserien Øystein og meg («Helpdesk i middelalderen») lagt ut på YouTube. Snutten ble svært populær verden over og ble kåret til verdens morsomste tech-video av Computerworld.com.
Gokstad er halvutdannet jurist.
The Dead Weather

Musikere og historikk

Sommeren 2008 turnerte The Raconteurs og The Kills sammen. Mot slutten av turneen fikk Jack White bronkitt og måtte begrense vokalinnsatsen, noe som førte til at vokalisten i The Kills, Alison Mosshart, steppet inn og sang noen av Whites sanger med The Raconteurs. Resultatet var såpass vellykket at Jack White tok initiativet til det nye bandet, der han selv spiller trommer, Alison Mosshart er vokalist, Dean Fertita (Queens of the Stone Age) spiller gitar og Jack Lawrence (The Raconteurs/The Greenhornes) bass.
The Dead Weather spilte første gang live i hovedkvarteret til Jack Whites selskap Third Man Records 11. mars 2009, i forbindelse med utgivelsen av debutsingelen "Hang You from the Heavens". Debutalbumet Horehound kom ut i juli 2009.

Påvirkning og musikkstil

Alison Mosshart og Jack White er begge påvirket av Captain Beefheart. I sine tidligere band spilte de Beefheart-låter, og The Dead Weathers tekster inneholder mange Beefheart-referanser. Bandet starter ofte konsertene med «Sure Nuff 'N' Yes I Do» og på sporet «Hustle and Cuss» synger Mosshart i første strofe «knock on the door and the door knocks back», en referanse til Beefhearts «The Dust Blows Forward 'n the Dust Blows Back» (som i sin tur refererer til T.S. Eliots «When the wind blows the water white and black»).
Bandets sound er influert av Sonic Youth.
Elastisitetsmodul

Elastisitetsmodulen er i et materiale forholdet mellom fasthet og forlengelse. Denne er beskrivende for et materiales motstandsevne mot elastisk deformasjon. Jo høyere E-modulen er desto stivere er materialet.
Elastisk deformasjon forutsetter at et materiale også går tilbake til sin opprinnelige form når en belastning fjernes. Dette i motsetning til plastisk deformasjon hvor materialet ikke går tilbake til sin opprinnelige form.
Stimorol

Stimorol er en dansk tyggegummiprodusent som tilhører konsernet Cadbury Schweppes.
Firmaet, som ligger i Vejle, ble grunnlagt i 1915 av Holger Sørensen.
Utenlandsk aksent-syndrom

Utenlandsk aksent-syndrom (FAS, fra engelsk foreign accent syndrome) er en meget sjelden lidelse eller syndrom. Syndromet innebærer at den rammede begynner å snakke med en annen uttale av sitt eget morsmål. Bare ca. 60 tilfeller er dokumentert i perioden mellom 1941 og 2009.
Forskning har pekt på en mulig sammenheng mellom syndromet og et mindre hjerneslag som har rammet hjernens talesenter. Det foreligger imidlertid ulike teorier om sykdommens direkte årsak.
Et av de tidligst dokumenterte tilfellene var en norsk kvinne i som i 1941 ble rammet av en hodeskade etter et flyangrep, og begynte å snakke med det man oppfattet som en kraftig tysk aksent. Et av de sist dokumenterte tilfellene var en kvinne fra Newcastle som begynte å snakke med noe man oppfattet som jamaicansk, kanadisk og slovakisk brytning.
Mursteinfjorden

Mursteinfjorden er en fjord i Flatanger kommune i Trøndelag. Fjorden ligger mellom fastlandet og en rekke øyer i nord og vest og strekker seg 8 km sørøstover til grenda Sitter. Fjorden starter i nord på sørsiden av øya Skingen der sundet Rekkøyråsa strekker seg sørover fra Folda. På vestsiden ligger øyene Ellingen, Bjørøya, Lindøya, Riøya, Steinøya og Feøya.
Fv215 går langs østsiden av fjorden.
Hvitboka av 1939

Hvitboka av 1939, også kjent som MacDonald-hvitboka etter Malcolm MacDonald, den britiske koloniministeren som sto ansvarlig, var en politisk utredning utgitt av den britiske regjering under Neville Chamberlain. Bakgrunnen for utredningen var det arabiske opprøret 1936-39. I utredningen ble en oppdeling av Palestinamandatet avvist, i stedet foreslo Hvitboka et uavhengig Palestina styrt av arabere og jøder i proporsjon til deres befolkningsantall i 1949.
I perioden 1940-44 ble det satt et tak på antall jødiske immigranter på 75 000, bestående av en årlig kvote på 10 000 fordelt på hvert år og en ekstrakvote på 25 000 fordelt på samme antall år for å dekke eventuelle flyktningekriser. Etter denne datoen ville videre innvandring være avhengig av godkjennelse av den arabiske majoriteten i området. Det ble også lagt restriksjoner på jøders mulighet til å kjøpe landområder.
Sakkaratabletten

Sakkaratabletten er inngravering på en stein fra den egyptiske oldtiden som består av en liste over egyptiske faraoer. Den har sin opprinnelse fra Ramses-tiden (1200-tallet f.Kr.). Den ble funnet i 1861 i Saqqara i Egypt i graven til Tjenry (eller Tjuneroy), en myndighetsperson («hovedprest» og «oppsynsmann av arbeid på alle kongelige monumenter») til farao Ramses II.
Inskripsjonen lister 58 faraoer (konger) fra Anedjib og Qa'a (1. dynasti) til Ramses II (19. dynasti) i motsatt kronologisk orden, utelater «herskere fra andre mellomperiode, hyksosene, og de herskere... som hadde vært nært tilknyttet hedenske Akhnaton.»
Navnene (hver omgitt av en kant som er kjent som en kartusj) er sterkt ødelagt. Kun 47 har overlevd av opprinnelig 58 navn. Unøyaktigheter finnes i stor grad; tabletten nevner kun fire faraoer fra 3. dynasti. Kronologien er kun korrekt for faraoene i 12. dynasti. Den er uansett en meget viktig kilde (sammen med De kongelige annalene, Turinpapyrusen, og Abydoslisten) for å bestemme tronerekkefølgen på faraoene. Sakkaratabletten er i dag i Det egyptiske museet i Kairo.
Halmstad (Sverige)

Historie

Selve navnet opptrer første gang i formen Halmstæde i Valdemar Seiers jordebok fra 1231, den gang som navnet på et herred og en kongsgård. 
Fra et pavebrev i 1264 kan man se, at Halmstad på det tidspunkt hadde et dominikanerkloster. I andre dokumenter fra samme periode kalles Halmstads innbyggere for borgere, og det står at de bedrev handel og eide skip. 
De første kjente kjøpstadsprivilegier er fra 1307, utstedt av kong Erik Menveds bror, den senere Christoffer II, som var hertug av Halland. 
Halmstad var Kalmarunionens kongressby. Unionens traktat inneholdt bestemmelser om at kongevalg skulle holdes i byen, og borgerne drømte om at den skulle bli Nordens hovedstad. På 1430-tallet ble byen herjet og plyndret av svenske tropper under Engelbrekt. Sankt Nikolai kirke, er et av få minnesmerker som står igjen fra middelalderen. 
I 1563 ble byen igjen beleiret av svenskene, men innbyggerne forsvarte seg tappert, hvilket fikk Frederik II til å belønne dem med store jordeiendommer. 
Christian IV har satt sitt preg på byen. Han oppholdt seg mye i det danske Halland, og lot blant annet bygge befestningsverk, samt Halmstad slott. 
Slottet sto nesten ferdig i 1619, da Christian IV innbød Gustav II Adolf til Halmstad. Det ble festet på slottet i syv dager. Samme år ødela en brann byen, og Christian fikk mulighet til å gjøre Halmstad til en moderne renessanseby med rette gater og regelmessige bykvarter. 
Ifølge den andre fred i Brømsebro fikk Sverige Halland som pant i 30 år, og i Roskildefreden ble avståelsen definitiv. I 1676 sto slaget ved Halmstad, hvor Karl XI beseiret den dansk-norske hæren. 
På 1800-tallet var byen takket være sjøfart og industri en av Sveriges raskest voksende.
God Help the Girl

God Help the Girl er et musikalprosjekt av Stuart Murdoch, frontvokalist i det skotske indiebandet Belle & Sebastian. Prosjektet består av en gruppe kvinnelige artister med Catherine Ireton i spissen, og mange av bandmedlemmene i Belle & Sebastian har også bidratt. Prosjektet har til nå utgitt tre singler, en EP og albumet God Help the Girl. I 2012 begynte Murdoch innspilling av en musikalfilm som skal inneholde sanger fra albumet og singlene.
Musikkstilen i God Help the Girlprosjektet minner om stilen til Belle Sebastian, og to av sangene på albumet er direkte hentet fra Belle Sebastians album The Life Pursuit. Men mens Belle & Sebastians sanger hovedsakelig er basert på mannlig vokal, er God Help the Girl først og fremst båret av kvinnelige vokalister.Også tematikken dreier seg om problemene til tenåringsjenter. Særlig følger sangene karakteren Eve, som sliter med spiseforstyrrelser.

Prosjektets opprinnelse

Ideen til God Help the Girl fikk Murdoch i 2003, under en turné med Belle & Sebastian, og de neste årene komponerte han flere sanger til prosjektet parallelt med arbeidet i Belle Sebastian. Etter hvert utgjorde sangene en fortelling, og Murdoch fikk ideen om å lage en filmmusikal. I 2003 sendte han inn en auditionannonse til et lokalmagasin i Glasgow. De første som ble tatt opp i prosjektet var Celia Garcia og Alex Klobouk. Det ble også holdt en åpen audition, hvor kandidater som ønsket å være med på prosjektet kunne sende inn en demo. Brittany Stallings og Dina Bankole fra USA ble valgt ut blant nærmere 500 søkere, og i februar 2008 ble de invitert til en prøveinnspilling i Glasgow. I den endelige produksjonen sang Brittany Stallings hovedvokal på God Help the Girls versjon av Funny little frog, mens Dina Bankole sang flere andre deler. I løpet av 2008 og 2009 sluttet flere artister seg til prosjektet, deriblant Asya fra det amerikanske bandet Smoosh, Linnea Jönsson fra det svenske bandet Those Dancing Days og Neil Hannon fra bandet The Divine Comedy.
Catherine Ireton fikk hovedrollen som Eve. Ireton studerte frama ved University College Cork fra 2002 til 2005, og i disse årene var hun også frontvokalist i popjazzbandet Elephant, som i 2004 publiserte albumet In the Moon. Murdoch fikk høre albumet via gitaristen til Elephant, Michael John McCarthy, og inviterte så Ireton til å prøvesynge rollen som Eve. Ireton, som var i ferd med å avslutte utdannelsen sin, flyttet til Glasgow og begynte arbeidet med Murdoch. Hun ble avbildet på omslaget til The White Collar Boy-EP-en i 2006, men det første musikalske bidraget kom med singelen Come Monday Night og albumet God Help the Girl, hvor hun er ledende vokal på 10 av 14 sanger.
Meinertellidae

Utseende

De kan skilles fra Machilidae på at de mangler skjell ved roten av antennene og beina.